SOMO MAR 12
Tijwa mar Lando Wach Pinyruoth Ochan e Yo Mane?
Kinde matin kapok Yesu otho, nolando niya: “Wach maber mar Pinyruothni ibiro yal e piny mangima mondo ochiw neno ne ogendni duto, eka giko nobi.” (Mathayo 24:14) To ere kaka ne idhi chop tich mar lendo e piny mangima? Mana kuom luwo ranyisi ma Yesu noketo kinde ma ne en e pinyka.—Luka 8:1.
Watemo limo ji e utegi. Yesu notiego jopuonjrene mondo oland wach maber e ot ka ot. (Mathayo 10:11-13; Tich Joote 5:42; 20:20) Joland wach me kinde Jokristo mokwongo ne omi alwora sie ma ne onego gilendie. (Mathayo 10:5, 6; 2 Jo Korintho 10:13) E yo ma kamano bende e kindegi, tijwa mar lendo ochan e yo maber, kendo imiyo kanyakla ka kanyakla alwora margi mar lendo. Mano konyowa chopo wach ma ne Yesu ochikowa ni “wayal ne ji kendo wachiw neno e okang’ mong’ith chuth.”—Tich Joote 10:42.
Wadwaro lendo ne ji kamoro amora ma giyudoree. Yesu bende noketo ranyisi kuom lendo ne ji e lela, kaka e dho wath kata e dho soko ma ji duto ne umboe. (Mariko 4:1; Johana 4:5-15) Wan bende wawuoyo gi ji e wi Muma kamoro amora ma wanyalo yudogie—e wang’a yo, kuonde ohala, kuonde miyueyoe, kata kokalo e simo. Bende walendo ne jirendewa, jotich wetewa, joskul wetewa, koda ne wedewa e kinde mowinjore timo kamano. Tiyo gi yoregi duto osemiyo milionde mag ji e piny ngima owinjo ‘wach resruok.’—Zaburi 96:2.
Be nitie ng’at ma diher wuoyogo e wi wach maber mar Pinyruodh Nyasaye kinyise kaka wachno mulo kinde mabiro? Kik iling’ aling’a gi wechegi makelo geno. Nyisgi wechegi mapiyo kaka nyalore!
En “wach maber” mane ma nyaka landi?
Ere kaka Joneno mag Jehova luwo ranyisi mar Yesu mar lendo?
Puonjri Weche Momedore
DOCUMENTARIES
Joneno mag Jehova—Riwruok Malando Wach Maber
Gimaduong’ ma ji mang’eny ong’eyogo Joneno mag Jehova en chenrogi mar puonjo ji Muma e piny mangima. Ere kaka ochan tijgi, to jomage matayo tijno?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn ast_Latn luo_Latn luo_Latn